|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_.jūnijā** | **Nr. GND/2024/\_\_\_** |
|  | **(protokols Nr.\_;\_.)** |

**Par Stāķu pamatskolas pirmsskolas izglītības iestādes attīstības plāna 2024.-2026.gadam apstiprināšanu**

Gulbenes novada pašvaldībā 2024.gada 13.jūnijā saņemts Gulbenes novada Stāķu pirmsskolas izglītības iestādes 2024.gada 13.jūnija iesniegums Nr.STPII/1.6/24/23 (Gulbenes novada pašvaldībā reģistrēts ar Nr.GND/5.6/24/1259-S), kurā lūgts apstiprināt Stāķu pirmsskolas izglītības iestādes attīstības plānu 2024.-2026.gadam.

Pamatojoties uz Attīstības plānošanas sistēmas likuma 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Stāķu pirmsskolas izglītības iestādes nolikuma 39.1.apakšpunktu, kas nosaka, ka iestāde saskaņā ar Izglītības likumā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus: Attīstības plānu, kuru, saskaņojot ar iestādes padomi, pedagoģisko padomi, apstiprina dibinātājs, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar 13 balsīm "Par" (), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

APSTIPRINĀT Stāķu pirmsskolas izglītības iestādes attīstības plānu 2024.-2026.gadam (pielikumā).

Gulbenes novada pašvaldības domes priekšsēdētājs A.Caunītis

*Pielikums*

*Gulbenes novada domes*

13.06.2024.

*lēmumam Nr.* *STPII1.6/24/23*

**STĀĶU PIRMSSKOLAS IZGLĪTĪBAS IESTĀDES**

**ATTĪSTĪBAS PLĀNS 2024. – 2026.GADAM**

Iestādes vadītāja: Inese Laizāne

Izglītības iestādes adrese: “Stāķi 21”, Stāķi, Stradu pag.,

Gulbenes nov., LV-4417

Tālrunis: 64497390

e-pasts: staku.pii@gulbene.edu.lv

Gulbenes novada Stradu pagastā

2024

1. **IZGLĪTĪBAS IESTĀDES VISPĀRĒJS RAKSTUROJUMS**

**Reģistrācijas Nr. 4401902010**

**Adrese: STĀĶI 21, STĀĶI, STRADU PAGASTS, GULBENES NOVADS, LV-4417**

**E-pasts:** **staku.pii@gulbene.edu.lv**

**Facebook lapa:** [**https://www.facebook.com/stakupirmsskola**](https://www.facebook.com/stakupirmsskola)

**Instagram:** [**https://www.instagram.com/staku.pii**](https://www.instagram.com/staku.pii)

**Izglītojamo skaits un īstenotās izglītības programmas 3 gadu intervālā**

|  |  |  |  |  |  |
| --- | --- | --- | --- | --- | --- |
| **Izglītības programmas nosaukums** | **Izglītības****programmas****kods** | **Licence** | **Izglītojamo skaits, 2021./2022.**  | **Izglītojamo skaits, 2022./2023.** | **Izglītojamo skaits, 2023./2024.** |
| **Nr.** | **māc. g. (01.09.2022.) Licencēšanas****datums** |
| **01.09.2022** | **31.05.2023** | **01.09.2022** | **31.05.2023** | **01.09.2023** | **31.05.2024** |
| Pirmsskolas izglītības programma | 01011111 | V - 3544 | 11.01.2011 | 88 | 102 | 81 | 89 | 85 | 101 |
| Speciālās pirmsskolas izglītības programma izglītojamajiem ar jaukta tipa traucējumiem | 01015611 | V - 2024 | 27.04.2010 | 1 | 1 | 3 | 3 | 1 | 1 |
| Speciālā pirmsskolas izglītības programma izglītojamajiem ar garīgās attīstības traucējumiem | 01015811 | V - 5412 | 23.08.2012 | 1 | 1 | 1 | 1 |  |  |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem | 01015911 | V-6974 | 06.06.2023 |  |  |  | 1 | 1 | 1 |

 Pirmsskolas izglītības iestādē strādā 14 pedagogi un atbalsta personāls, no kuriem trīs pedagogi mācās LU Madonas un Cēsu filiālēs pirmā līmeņa profesionālās augstākās izglītības studiju programmā "Pirmsskolas skolotājs" un viens pedagogs mācās profesionālās tālākizglītības un pilnveides izglītības iestādē "ATBALSTS", programmu "Lietišķā uzvedības analīze". Pirmsskolas izglītības iestādes administratīvo vadību nodrošina iestādes vadītāja un iestādes vadītāja vietnieks izglītības jomā. Iestādē strādā 14 tehniskie darbinieki. Atbalsta personāla pienākumus veic divi speciālisti – logopēds ar kvalifikāciju logopēdijā un logopēds ar kvalifikāciju logopēdijā un speciālajā pedagoģijā, viens asistents, Izglītības pārvaldes psihologs un speciālais pedagogs.

 Pirmsskolas izglītības iestādes metodisko darbu koordinē metodiskā padome. Izglītības iestādē darbojas iestādes padome, Ekopadome, kuras sastāvā ir pedagogi, skolotāja palīgs un grupas bērni.

 Stāķu pirmsskolas izglītības iestādes attīstības plāns 2024.-2026.gadam ir plānošanas dokuments, kurā noteikti prioritārie uzdevumi, veicamie pasākumi un rezultāti, kas jāsasniedz norādītajā plānošanas periodā.

 Plāna izstrādes mērķis ir sekmēt pilnvērtīgu, ilgtspējīgu, kvalitātē un vienlīdzības principos balstītu pirmsskolas izglītības pakalpojumu, uzlabot izglītības iestādes infrastruktūras un materiāli tehniskās bāzes nodrošinājumu.

Attīstības plānošana minētajam plānošanas periodam veikta, balstoties uz:

1. Stāķu pirmsskolas izglītības iestādē esošās situācijas un turpmāko vajadzību izpēti un analīzi (*1.pielikums*);

2. Gulbenes novada izglītības attīstības plānu 2021. – 2025.gadam;

3. Valsts izglītības attīstības redzējumu un prioritātēm, kas noteiktas dokumentā “Izglītības attīstības pamatnostādnes 2021.-2027.gadam”

1. **IZGLĪTĪBAS IESTĀDES MISIJA UN VĪZIJA**

**IESTĀDES MISIJA**: mūsdienīga, dinamiska pirmsskolas izglītības iestāde, kurā radīti apstākļi katra bērna izaugsmei un iekšējai vēlmei izzināt apkārtējo pasauli.

**VĪZIJA PAR IZGLĪTOJAMO:** zinātkārs, pašaizliedzīgs, emocionāli lietpratīgs, dabu saudzējošs bērns – vērtīgs nākotnes sabiedrības dalībnieks.

1. **IZGLĪTĪBAS IESTĀDES VĒRTĪBAS**

**ATBILDĪBA -** apzināta darbība, attieksme pret sevi, citiem, dabu un apkārtesošajiem pasaulīgajiem procesiem.

**DABA** - visa materiālā pasaule, Visums. Daba ir viss, kas mums ir apkārt uz Zemes.

**GUDRĪBA** - māka izmantot zināšanas labā veicināšanai savā un sabiedrības dzīvē.

**DROSME** - izlēmība, baiļu pārvarēšana, rakstura stingrība, situācijas novērtēšana un cieņpilna rīcība, uzņēmība, centieni pēc taisnīgā un labā.

1. **AUDZINĀŠANAS DARBA VIRZIENI**
2. Mērķtiecīgi atbalstīt pašvadītu mācīšanos – plānojot mācību satura apguvi, iekārtot mācību vidi atbilstoši bērnu vecumam un vajadzībām, izzināmajam tematam un izglītības iestādes resursiem. Grupas noteikumu kopīga izstrāde un ieviešana ikdienas dzīvē.

2. Veicināt izglītojamā audzināšanas procesā vērtību (atbildība, daba, gudrība, drosme) izkopšanu, drošības un veselīga dzīvesveida izpratni un pielietošanu ikdienā.

3. Veicināt mērķtiecīgu, atbalstošu, uz bērna mācīšanās un attīstības vajadzībām vērstu sadarbību visos līmeņos iekļaujot izglītības iestādes vadību, pedagogus, izglītojamos, viņu vecākus/likumiskos pārstāvjus, vietējo sabiedrību, pašvaldību, izglītības politikas veidotājus, biznesa un dažādu profesiju pārstāvjus.

1. **IZGLĪTĪBAS IESTĀDES ATTĪSTĪBAS PRIORITĀTES, UZDEVUMI UN SASNIEDZAMIE**

**REZULTĀTI**

**Prioritāte: Pedagoģiskā procesa organizēšana āra vidē, efektīvi izmantojot tuvākajā apkārtnē pieejamos resursus mācību satura apguvē.**

|  |  |  |  |
| --- | --- | --- | --- |
| **Uzdevumi** | **Sasniedzamie rezultāti (kvalitatīvie, kvantitatīvie)** | **Atbildīgās personas** | **Izpildes termiņš** |
| 1.Ieintegrēt Ekoskolas programmas tēmu mācību saturā, nodrošinot pedagoģiskā procesa organizēšanu āra vidē.  | 1. Pedagogiem ir sagatavots nepieciešamais metodiskais materiāls visu mācību jomu vadīšanai un ir vienota izpratne par mācību nodarbību efektivitāti āra vidē.
2. Mācību un audzināšanas darba plāns saskaņots ar Ekoskolas rīcības plānā izvirzītajiem rezultatīvajiem rādītājiem, un vērsts uz mācību procesa pilnveidošanu un izglītojamo mācību sasniegumu uzlabošanu.
3. Izglītojamie ir apguvuši prasmi strādāt grupās un mācību procesā sadarboties ar citiem izglītojamajiem, iesaistās kopīgos projektos, saprot ikdienas vides problēmas.
4. Vismaz divas nodarbības nedēļā tiek organizētas āra vidē. Pedagogi dalās pieredzē āra nodarbību gatavošanā un organizēšanā.
5. Izglītojamais apgūst padziļinātu izpratni un praktiskās zināšanas, attīsta problēmu risināšanas spējas mijiedarbojoties ar mācību materiāliem un āra vidi.
6. Nodrošinot visaptverošu un saprotamu mācību procesu, izglītojamais saņem konsekventu un vienotu mācību pieredzi.
7. Izglītojamais jau agrīnā vecumā apgūst svarīgus vides aizsardzības un ilgtspējības principus, kas veicina viņa apziņu par dabas saglabāšanu.
 | Vadītāja vietnieks izglītības jomāGrupu skolotājiEkoskolas padome | **2024. - 2025.** |

**Prioritāte: Digitālo prasmju nostiprināšana un iespēju izmantošana mācību procesa nodrošināšanā.**

|  |  |  |  |
| --- | --- | --- | --- |
| **Uzdevums** | **Sasniedzamie rezultāti (kvalitatīvie, kvantitatīvie)** | **Atbildīgās personas** | **Izpildes termiņš** |
| 1.Veicināt informācijas un komunikācijas tehnoloģiju izmantošanu mācību un audzināšanas procesa organizēšanā.2.Izstrādāt interaktīvus digitālos materiālus atbilstoši izvirzītajām mācību tēmām saistībā ar pirmsskolas mācību programmu. | 1. Pedagogiem ir izveidoti mācību uzdevumi atbilstoši izzināmajam tematam, bērnu zināšanām un prasmēm, izmantojot digitālās ierīces.
2. Visi pedagogi e-klasē ir apguvuši digitālās prasmes vai pilnveidojuši tās, kā arī veiksmīgi pielieto ikdienas mācību procesā.
3. Pedagogi prot klasificēt, izmantot un Google diskā apkopot digitālos mācību materiālus valodas un matemātikas mācību jomās.
4. 10% no nodarbībām obligātās apmācības izglītojamo pedagogu uzraudzībā prot izmantot digitālos rīkus rotaļnodarbību laikā izvirzītā mērķa sasniegšanai.
5. Katra izglītojamā individuālajām vajadzībām un spējām tiek nodrošinātas mācību metodes, mācību līdzekļi, un personalizēta mācīšanās pieredze.
6. Izglītojamais iegūst efektīvāku, interesantāku viņam saistošāku rotaļnodarbību procesu. Apgūst prasmes strādāt dažādā vidē un praktiskā darbībā izmantojot digitālās ierīces.
 | VadītājaVadītāja vietnieks mācību jomā | **2025. - 2026.** |

**Prioritāte: Atbalstošu pasākumu nodrošināšana audzēkņiem un viņu vecākiem.**

|  |  |  |  |
| --- | --- | --- | --- |
| **Uzdevumi** | **Sasniedzamie rezultāti (kvalitatīvie, kvantitatīvie)** | **Atbildīgās personas** | **Izpildes termiņš** |
| 1. Veikt savlaicīgu izglītojamā attīstības un spēju skrīningu, atbalsta plānošanai un īstenošanai.2. Pedagogu savstarpējā mācīšanās, rotaļnodarbību plānošana un materiālu izstrāde grupā, kurā ir izglītojamais/-ie ar individuāla atbalsta vajadzībām. | 1. Skolotājs un atbalsta personāls veicis izglītojamo izpēti, sastādīts un īstenots Individuālais izglītības programmas apguves plāns. 2. Katru gadu septembrī un desmit dienas pirms mācību gada beigām tiek veikta izglītojamo sasniegumu izvērtēšana, sniegtas konsultācijas un ieteikumi vecākiem un skolotājiem.3. Agrīnā izglītojamā spēju novērtēšana, atbalsta pasākumu ieviešana un pielāgota mācību pieeja veicina izglītības kvalitātes uzlabošanu, novērš vai mazina emocionālās un uzvedības problēmas.1.Atbilstoši audzēkņa individuālajam plānam ir izstrādāts atbalsta materiāls, kurš veicina audzēkņu individuālu un personalizētu attīstību. 2. Trīs reizes gadā atbalsta personāls un grupas pedagogi vada un vēro rotaļnodarbības, veic nodarbību analīzi, sniedz atgriezenisko saiti.3. Divas reizes gadā tiek organizētas pedagogu profesionālās tikšanās ar atbalsta speciālistiem, kvalitatīva mācīšanās procesa nodrošināšanai.4. Pilnveidots rotaļnodarbību saturs un apguves secība atbilstoši izglītojamo attīstības un iepriekš apgūto zināšanu un prasmju līmenim.5. Pedagogu savstarpējā mācīšanās, rotaļnodarbību plānošana un materiālu izstrāde grupā nodrošina bagātinātu, daudzveidīgu un atbalstošu mācību vidi, kas veicina izglītojamā visaptverošu attīstību un mācību panākumus. | VadītājaGrupu skolotājasVadītāja vietnieks izglītības jomā | **2024. – 2026.**  |

Iestādes vadītāja: Inese Laizāne

Pielikums Nr.1

 Stāķu pirmsskolas izglītības iestādes

 Attīstības plānam 2024. – 2026.gadam

**Gulbenes novada Stāķu pirmsskolas izglītības iestādes SVID datu analīze**

|  |  |  |  |
| --- | --- | --- | --- |
| **Stiprās puses** | **Vājās puses** | **Iespējas** | **Draudi** |
| * Regulāras pastaigas svaigā gaisā.
* Nožogota teritorija, lielākajā daļā teritorijas uzstādītas kameras.
* Ekoskola, veselīga dzīvesveida popularizēšana.
* Pieredzes apmaiņas braucieni darbiniekiem.
* Ļoti laba ēdināšana.
* Speciālo bērnu iekļaušana, asistenti.
* Lokācijas vieta – klusa vieta, zaļā zona, nav lielas satiksmes.
* Tautisko deju pulciņš iestādē.
 | * Pasīva vecāku iesaiste audzināšanas un mācību procesa uzlabošanā.
* Izbraucieni ar citu grupu bērniem un vecākiem, lai iepazītos un vairāk saliedētos.
* Speciālā pedagoga trūkums ikdienā darbā ar bērniem.
* Papildinājums interaktīvajiem mācību materiāliem.
 | * Uzlaboti rotaļu laukumi
* Aktīva uz kopīgiem mērķiem vērsta sadarbība ar vecākiem.
* Dārza izveide, dažādu dārzeņu audzēšanai.
* Izglītojošu lekciju organizēšana izglītojamo vecākiem.
 | * Ekonomiskie riski, maksa par ēdināšanu.
* Vecāku izpratne par izglītības notiekošiem procesiem.
* Citu bērnudārzu tuvums.
* Finanšu trūkums labiekārtošanas darbiem, interešu pulciņiem.
* Demogrāfiskais stāvoklis valstī.
 |